**भारत सरकार**

**सूचना और प्रसारण मंत्रालय**

**राज्‍य सभा**

**तारांकित प्रश्‍न संख्‍या 27**

**(दिनांक 01.12.2015 को उत्तर देने के लिए)**

# **भारतीय फिल्‍मों को प्रदर्शित करने हेतु कायिक निधि का सृजन**

**\*27. डा. चंदन मित्रा :**

**क्‍या सूचना और प्रसारण मंत्री यह बताने की कृपा करेंगे कि:**

(क) क्‍या सरकार ने अंतर्राष्‍ट्रीय समुदाय के समक्ष भारतीय फिल्‍मों को दिखाने के लिए एक कायिक निधि का सृजन किया है ताकि ऑस्‍कर सहित अन्‍य अंतर्राष्‍ट्रीय फिल्‍म पुरस्‍कार जीतने की उनकी संभावना बन सके, यदि हां, तो तत्‍संबंधी ब्‍यौरा क्‍या है; और

(ख) सरकार द्वारा एक ऐसा तंत्र विकसित करने के लिए कौन-कौन से कदम उठाए गए हैं, जो यह सुनिश्‍चित कर सके कि केवल सर्वश्रेष्‍ठ फिल्‍मों को ही चुनकर अंतर्राष्‍ट्रीय पुरस्‍कार हेतु प्रतिस्‍पर्धा के लिए भेजा जाए?

**उत्तर**

**वित्‍त, कॉरपोरेट कार्य तथा सूचना और प्रसारण मंत्री**

 **(श्री अरुण जेटली)**

**(क) एवं (ख):** एक विवरण सभा पटल पर रख दिया गया है।

**दिनांक 01.12.2015 के राज्‍य सभा तारांकित प्रश्‍न सं. 27 के भाग (क) एवं (ख) के उत्‍तर में उल्‍लिखित विवरण**

**(क) एवं (ख):** अंतरराष्‍ट्रीय रंगस्‍थल में भारतीय सिनेमा को बढ़ावा देने हेतु सरकार द्वारा किए जा रहे प्रयासों के भाग के रूप में एक स्‍कीम शुरू करने का प्रस्‍ताव है जिसका उद्देश्‍य युवा व उदीयमान फिल्‍म निर्माताओं को उनकी फिल्‍मों को अंतरराष्‍ट्रीय स्‍तर पर संवर्धन करने में मदद करना होगा। प्रस्‍तावित स्‍कीम का उद्देश्‍य प्रमुख अंतरराष्‍ट्रीय फिल्‍म समारोहों तथा अंतरराष्‍ट्रीय स्‍तर पर फिल्‍मों का संवर्धन करने के प्रयोजनार्थ आयोजित अन्‍य कार्यक्रमों में चयनित फिल्‍मों को वित्‍तीय सहायता प्रदान करना होगा। इससे देश में स्‍तरीय विषय-वस्‍तु वाली फिल्‍मों के निर्माण को बढ़ावा मिलने की आशा है जो अंतरराष्‍ट्रीय स्‍तर पर होने वाली प्रतिस्‍पर्धा में शामिल हो सकें। तथापि, यह प्रस्‍ताव प्रारंभिक चरण में विचाराधीन है।

**\*\*\*\*\***